7.

Poglavlje 7. mijenja se kako slijedi: (a) odjeljak 7.2. zamjenjuje se sljedećim: „7.2. Primjena ovog TSI-ja na postojeće podsustave Načela koja trebaju primjenjivati podnositelji prijave i izdavatelji odobrenja u slučaju promjene ili promjena postojećih željezničkih vozila ili tipa željezničkih vozila definirana su u točki 7.1.2. Priloga Uredbi (EU) br. 1302/2014 i odjeljku 7.2 Priloga Uredbi (EU) br. 321/2013. 7.2.1. Odredbe u slučaju promjena postojećih željezničkih vozila ili tipa željezničkih vozila Podnositelj zahtjeva mora osigurati da su razine buke željezničkih vozila koja se mijenjaju i dalje ispod graničnih vrijednosti utvrđenih u TSI-ju koji je bio primjenjiv u trenutku kad je željezničko vozilo prvobitno odobreno. Ako u trenutku kad je željezničko vozilo prvobitno odobreno nije postojao nikakav TSI, podnositelj zahtjeva osigurava da se razine buke željezničkih vozila koja se mijenjaju nisu povećale ili da su te razine i dalje ispod granica utvrđenih u Odluci 2006/66/EZ ili u Odluci 2002/735/EZ. Ako je potrebno ocjenjivanje, ono se ograničava na osnovne parametre na koje su utjecale promjene. Ako se primjenjuje pojednostavnjeno ocjenjivanje, originalna jedinica može biti referentna jedinica u skladu s odredbama točke 6.2.3. Zamjena cijele jedinice ili najmanje jednog vozila unutar jedinice (npr. zamjena nakon ozbiljnijeg oštećenja) ne zahtijeva ocjenjivanje sukladnosti s ovim TSI-jem, pod uvjetom da su jedinica, vozilo ili vozila kojima se zamjenjuje istovjetni onima koje zamjenjuju. 7.2.2. Dodatne odredbe za primjenu ovog TSI-ja na postojeće vagone Ograničenje upravljanja vagonima utvrđeno u članku 5.a ove Uredbe ne primjenjuje se na vagone kojima se većinom upravlja na trasama s nagibom većim od 40 ‰, vagone s maksimalnom brzinom većom od 120 km/h, vagone s maksimalnim osovinskim opterećenjem većim od 22,5 t, vagone koji su namijenjeni isključivo za radove na infrastrukturi i vagone u vlakovima za spašavanje. Ako se vlak oprema tišim kočnim blokovima kako su definirani u točki 7.2.2.1. i ako se vagonu ne dodaju nikakvi izvori buke, smatra se, bez dodatnog testiranja, da su zahtjevi iz točke 4.2.3. zadovoljeni. 7.2.2.1. Tiši kočni blokovi Tiši kočni blok jest kočni blok koji pripada jednoj od sljedećih kategorija: — kočni blok naveden u Dodatku G Uredbi (EU) br. 321/2013, — kočni blok ocijenjen u skladu s postupkom utvrđenim u Dodatku F ovom TSI-ju. 7.2.2.2. Vagoni koji prometuju na tišim trasama Vagoni koji pripadaju jednoj od sljedećih kategorija mogu prometovati na tišim trasama u okviru svojeg područja uporabe: — vagoni s EZ izjavom o provjeri u skladu s Odlukom Komisije 2006/66/EZ o tehničkoj specifikaciji za interoperabilnost podsustava „željeznička vozila – buka” transeuropskog konvencionalnog željezničkog sustava, — vagoni s EZ izjavom o provjeri u skladu s Odlukom Komisije 2011/229/EU o tehničkim specifikacijama za interoperabilnost podsustava „željeznička vozila – buka” transeuropskog konvencionalnog željezničkog sustava, — vagoni s EZ izjavom o provjeri u skladu s ovim TSI-jem, — vagoni s ugrađenim tišim kočnim blokovima kako su definirani u točki 7.2.2.1. ili kočnim diskovima za funkciju radne kočnice, — vagoni s ugrađenim kompozitnim kočnim blokovima navedenima u Dodatku E za funkciju radne kočnice. Prometovanje tih vagona na tišim trasama ograničava se u skladu s uvjetima opisanima u tom dodatku.”; (b) točka 7.3.2.1. zamjenjuje se sljedećim: „7.3.2.1. Posebni slučajevi (a) Posebni slučaj Estonije, Finske, Latvije, Litve, Poljske i Slovačke („P”) Primjena nacionalnih tehničkih pravila umjesto zahtjeva iz ovog TSI-ja dopuštena je za jedinice koje su u zajedničkoj uporabi s trećim zemljama u kojima je širina kolosijeka različita od širine kolosijeka u glavnoj željezničkoj mreži u Uniji. (b) Posebni slučaj Finske („T”) Odluka 2011/229/EU smije se nastaviti primjenjivati na teretne vagone za isključivu uporabu na području Finske dok se ne nađe odgovarajuće tehničko rješenje za teške zimske uvjete, ali u svakom slučaju ne nakon 31. prosinca 2032. To ne smije spriječiti promet teretnih vagona iz drugih država članica na finskoj mreži.”; (c) u točki 7.3.2.2. a) briše se drugi podstavak; (d) točka 7.3.2.4. zamjenjuje se sljedećim: „7.3.2.4. Granične vrijednosti za buku u vožnji (točka 4.2.3.) (a) Posebni slučaj Eurotunela („P”) U slučaju Eurotunela, granične vrijednosti za buku u vožnji ne primjenjuju se na vagone namijenjene za prijevoz teških teretnih vozila između Coquellesa (Francuska) i Folkestonea (Ujedinjena Kraljevina). (b) Poseban slučaj Švedske („T”) za lokomotive ukupne vučne snage veće od 6 000 kW i najvećeg osovinskog opterećenja većeg od 25 t, granične vrijednosti za buku u vožnji LpAeq,Tp (80 km/h) u tablici 4. mogu se povećati do 85 dB.”; (e) dodaje se sljedeći odjeljak 7.4.: „7.4. Posebna provedbena pravila 7.4.1. Posebna provedbena pravila za primjenu ovog TSI-ja na postojeće vagone (točka 7.2.2.) (a) Posebna provedbena pravila za primjenu ovog TSI-ja na postojeće vagone u Eurotunelu („P”) Teretni vlakovi sastavljeni od vagona za prijevoz teških teretnih vozila između Coquellesa (Francuska) i Folkestonea (Ujedinjena Kraljevina) ne uzimaju se u obzir pri izračunu prosječnog broja noćnih teretnih vlakova u danu na godišnjoj razini. (b) Posebna provedbena pravila za primjenu ovog TSI-ja na postojeće vagone u Finskoj i Švedskoj („T”) Koncept tiših trasa ne primjenjuje se na finsku i švedsku mrežu do 31. prosinca 2032. zbog neizvjesnosti povezanih s prometovanjem s kompozitnim kočnim blokovima u teškim zimskim uvjetima. To ne smije spriječiti promet teretnih vagona iz drugih država članica na finskoj i švedskoj mreži. 7.4.2. Posebna provedbena pravila za vagone koji prometuju na tišim trasama (točka 7.2.2.2.) (a) Posebna provedbena pravila za vagone koji prometuju na tišim trasama u Belgiji („T”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama na području Belgije: — vagoni s kotačima s obručem, do 31. prosinca 2026., — vagoni koje je potrebno opremiti zakrivljenim ventilom radi zamjene kočnog bloka od lijevanog željeza kompozitnim kočnim blokovima, do 31. prosinca 2026., — vagoni opremljeni kočnim blokovima od lijevanog željeza kod kojih je potrebno kotače zamijeniti kotačima koji su u skladu sa zahtjevima utvrđenima u EN 13979-1:2003+A2:2011 radi naknadnog opremanja kompozitnim kočnim blokovima, do 31. prosinca 2026. (b) Posebna provedbena pravila za vagone koji prometuju na tišim trasama u Eurotunelu („P”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama u okviru koncesije Eurotunela: vagoni za prijevoz teških teretnih vozila između Coquellesa (Francuska) i Folkestonea (Ujedinjena Kraljevina) (c) Posebna provedbena pravila za vagone koji prometuju na tišim trasama u Češkoj („T”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama na području Češke: — vagoni s kotačima s obručem, do 31. prosinca 2026., — vagoni s ležajevima tipa 59 V, do 31. prosinca 2034., — vagoni koje je potrebno opremiti zakrivljenim ventilom radi zamjene kočnog bloka od lijevanog željeza kompozitnim kočnim blokovima, do 31. prosinca 2034., — vagoni s konfiguracijom kočnice 1Bg ili 1Bgu opremljeni kočnim blokovima od lijevanog željeza, do 31. prosinca 2036., — vagoni opremljeni kočnim blokovima od lijevanog željeza kod kojih je potrebno kotače zamijeniti kotačima koji su u skladu sa zahtjevima utvrđenima u EN 13979-1:2003+A2:2011 radi naknadnog opremanja kompozitnim kočnim blokovima, do 31. prosinca 2029. Nadalje, do 31. prosinca 2030. nije obavezna uporaba kompozitnih kočnih blokova na tišim trasama za postojeće vagone koji nisu navedeni u prethodnih pet alineja i za koje ne postoji jedno odgovarajuće rješenje za zamjenu kočnih blokova od lijevanog željeza. (d) Posebna provedbena pravila za vagone koji prometuju na tišim trasama u Francuskoj („T”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama na području Francuske: — vagoni s konfiguracijom kočnice 1Bg ili 1Bgu opremljeni kočnim blokovima od lijevanog željeza, do 31. prosinca 2030., — vagoni opremljeni malim kotačima (promjera manjeg od 920 mm), do 31. prosinca 2030.; (e) Posebna provedbena pravila za vagone koji prometuju na tišim trasama u Italiji („T”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama na području Italije: — vagoni s kotačima s obručem, do 31. prosinca 2026., — vagoni koje je potrebno opremiti zakrivljenim ventilom radi zamjene kočnog bloka od lijevanog željeza kompozitnim kočnim blokovima, do 31. prosinca 2026., — vagoni opremljeni kočnim blokovima od lijevanog željeza kod kojih je potrebno kotače zamijeniti kotačima koji su u skladu sa zahtjevima utvrđenima u EN 13979-1:2003+A2:2011 radi naknadnog opremanja kompozitnim kočnim blokovima, do 31. prosinca 2026. Nadalje, do 31. prosinca 2030. nije obavezna uporaba kompozitnih kočnih blokova na tišim trasama za postojeće vagone koji nisu navedeni u prethodne tri alineje i za koje ne postoji jedno odgovarajuće rješenje za zamjenu kočnih blokova od lijevanog željeza. (f) Posebna provedbena pravila za vagone koji prometuju na tišim trasama u Poljskoj („T”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama na području Poljske do 31. prosinca 2036.: — vagoni s kotačima s obručem, — vagoni s konfiguracijom kočnice 1Bg ili 1Bgu opremljeni blokovima od lijevanog željeza, — vagoni projektirani za promet „S” s kočnicom „SS” opremljeni blokovima od lijevanog željeza, — vagoni opremljeni blokovima od lijevanog željeza i projektirani za promet „SS” za koje bi naknadno opremanje kočnim blokovima tipa LL zahtijevalo opremanje kotačima u skladu s EN 13979-1:2003+A2:2011 i zakrivljenim ventilom; (g) Posebna provedbena pravila za vagone koji prometuju na tišim trasama u Slovačkoj („T”) Povrh vagona navedenih u točki 7.2.2.2., sljedeći postojeći vagoni mogu prometovati na tišim trasama na području Slovačke: — vagoni s kotačima s obručem, do 31. prosinca 2026., — vagoni s okretnim postoljima tipa 26-2.8 opremljeni blokovima od lijevanog željeza P10, do 31. prosinca 2036., — vagoni koje je potrebno opremiti zakrivljenim ventilom radi zamjene kočnog bloka od lijevanog željeza kompozitnim kočnim blokovima, do 31. prosinca 2036., („P”) vagoni s okretnim postoljima tipa 2TS za prometovanje između Slovačke i trećih zemalja uz zamjenu okretnog postolja na graničnoj postaji; (h) Posebna provedbena pravila za vagone koji prometuju na tišim trasama u Ujedinjenoj Kraljevini za Veliku Britaniju („P”) Jedinicama namijenjenima za prometovanje isključivo na mreži Ujedinjene Kraljevine, kada su postojeći vagoni opremljeni kompozitnim kočnim blokovima u skladu s objavom u GMGN 2688, dopušteno je prometovanje na tišim trasama. („T”) Sljedećim tipovima postojećih vagona opremljenih kočnim blokovima od lijevanog željeza namijenjenima za prometovanje na mreži Ujedinjene Kraljevine dopušteno je prometovanje na tišim trasama: — vagoni opremljeni sustavom kočenja koji nije odobrila Međunarodna željeznička unija (UIC) za koji nisu dostupni kompatibilni „tihi” kočni blokovi za naknadno opremanje, do 31. prosinca 2030., — Vagoni čiji je projektirani put kočenja 810 m ili manje pri 60 mph u načinu kočenja G (za robu)/75 mph u načinu kočenja P (za putnike), ako prometuju u vlaku s drugim vagonima čiji je zaustavni put u skladu s važećim nacionalnim tehničkim propisima za Ujedinjenu Kraljevinu (GB), do 31. prosinca 2030., — vagoni koji se koriste isključivo za prijevoz nuklearnih proizvoda, do 31. prosinca 2050.”